Bok van Blerk toer landwyd vir 10 jaar-mylpaal - Maroela Media
Bok van Blerk toer landwyd vir 10 jaar-mylpaal
Bok van Blerk. Foto: Facebook via Bok van Blerk
Die sanger Bok van Blerk is vanjaar tien jaar in die Afrikaanse musiekbedryf en beplan 'n landwye toer om dié mylpaal te vier.
Met die tien jaar en byna 'n miljoen albumverkope agter die rug gaan die sanger 'n "Van 'De la Rey' tot nou"-terugblik-CD en -toer aanpak.
Dié nuwe album sal bestaan uit 'n versameling van al sy grootste treffers en vier nuwe liedjies.
Inligting oor die sanger se landwye toer, waartydens hy op die verhoë van die land se bekendste musiekfeeste sal optree, gaan binnekort bekendgemaak word. Daar word ook beplan dat hy sal terugkeer na die presiese plek in Hoedspruit waar hy die liedjie "De la Rey" die eerste keer voor 'n gehoor gesing het.
Hy beplan ook om 'n nuwe reeks handelsware en items by sy aanlynwinkel bekend te stel.
Aanhangers kan Bok sien optree by die Hanna- liefdadigheids- en bemagtigingsfonds se gholfdag later vanjaar waar hy die temalied vir die nuwe Afrikaanse fliek, Modder en bloed, gaan sing. Hy is ook in dié fliek te sien.
As jy wil hê Bok en sy band moet met die "Van 'De la Rey' tot nou"-toer in jou dorp kom optree, stuur e-pos na [email protected]. Besoek ook Bok van Blerk se webwerf.